

**ประกาศโรงพยาบาลวังสามหมอ**

**เรื่อง มาตรการเผยแพร่ข้อมูลข่าวสารต่อสาธารณะ**

**................................................**

 ตามพระราชบัญญัติข้อมูลข่าวสารของราชการ พ.ศ.๒๕๖. บัญญัติขึ้นเพื่อรองรับสิทธิของประชาชนในการรับรู้ข้อมูลข่าวสารของทางราชการ โดยหน่วยงานรัฐต้องจัดให้มีข้อมูลข่าวสารของราชการตามอำนาจหน้าที่ตามภารกิจของหน่วยงาน และจัดให้มีการเผยแพให้ประชาชนสามารถใช้สิทธิเข้าข่าวสารของหน่วยงานรัฐได้อย่างสะดวก รวดเร็ว มีความโปร่งใส และมีประสิทธิภาพ

โรงพยาบาลวังสามหมอจึงได้ดำเนินการจัดตั้งศูนย์ข้อมูลข่าวสารของโรงพยาบาลวังสามหมอ เพื่อให้บริการข้อมูลข่าวสารแก่ประชาชนตามมาตรา ๙ แห่งพระราชบัญญัติข้อมูลข่าวสารของราชการ พ.ศ.๒๕๔๐ที่บัญญัติให้หน่วยงานรัฐต้องจัดให้มีข้อมูลข่าวสารของราชการอย่างน้อยตามที่กฎหมายกำหนดไว้ให้ประซาชนเข้าตรวจดูได้อย่างสะดวก โดยโรงพยาบาลวังสามหมอได้จัดข้อมูลไว้ ณ ศูนย์ข้อมูลข่าวสารโรงพยาบาลวังสามหมอ เว็บไซต์ข้อมูลข่าวสารทางอิเล็กทรอนิกส์ของโรงพยาบาลวังสามหมอ และเว็บไซต์โรงพยาบาลวังสามหมอ

ดังนั้น เพื่อให้การเปิดเผยข้อมูลข่าวสารของทางราชการของโรงพยาบาลวังสามหมอมีความถูกต้องครบถ้วนชัดเจน และเป็นปัจจุบัน ซึ่งทำให้ประชาชนสามารถเข้าถึงข้อมูลข่าวสารได้โดยสะดวกและมีประสิทธิภาพตามที่ได้ประกาศเจตจำนงสุจริตต่อบุคลากรและสาธารณชน จึงกำหนดมาตรการในการเผยแพร่ข้อมูลต่อสาธารณะ ดังนี้

1. ลักษณะหรือประเภทข้อมูลที่ต้องเผยแพร่ต่อสาธารณชน

|  |  |
| --- | --- |
| **หมวดหมู่ข้อมูล** | **รายละเอียดข้อมูล** |
| 1 . เกี่ยวกับหน่วยงาน | * ประวัติความเป็นมา
* วิสัยทัศน์ พันธกิจ
* โครงสร้างหน่วยงาน ข้อมูลผู้บริหาร อำนาจหน้าที่
* ภารกิจ และหน้าที่รับผิดชอบของหน่วยงาน
* ยุทธศาสตร์ แผนปฏิบัติการ
* คำรับรอง และรายงานผลการปฏิบัติราชการ
* ข้อมูลการติดต่อ ประกอบด้วย ที่อยู่ เบอร์โทรศัพท์ โทรสาร และแผนที่ตั้งหน่วยงาน เป็นต้น
* E-mail Address
* ช่องทางการรับฟังความคิดเห็น
 |
| 2. ข่าวประชาสัมพันธ์ |  - ข่าวสารประชาสัมพันธ์ทั่วไป - ข่าวสารและประกาศของหน่วยงาน เช่น ประกาศรับสมัครงาน ประกาศจัดซื้อจัดจ้าง |
| 3. เว็บลิงค์ |  - หน่วยงานภายนอกที่เกี่ยวข้อง - เว็บไซต์อื่น ๆ ที่น่าสนใจ |
| 4. บริการประชาชน |  - คู่มือประชาชนตามพระราชบัญญัติอำนวยความสะดวกในการพิจารณาอนุญาตของทางราชการ พ.ศ.2558 - แจ้งเรื่องร้องเรียน - กระดานถาม- ตอบ - แหล่งเรียนรู่ เช่น การดูแลผู้สูงอายุ คู่มือประชาชน เป็นต้น |
| 5. กฎหมายข้อบังคับที่เกี่ยวข้อง | กฎหมาย พระราชบัญญัติ พระราชกฤษฎีกา กฎกระทรวง ประกาศ ระเบียบมาตรฐาน คู่มือ และแนวปฏิบัติที่เกี่ยวข้อง |
| 6. ข้อมูลการบริการ | แสดงข้อมูลการบริการตามภารกิจของหน่วยงานพร้อมคำอธิบายขั้นตอนการบริการโดยแสดงขั้นตอนการบริการต่างๆ แก่ประชาชน |
| 7. แบบฟอร์มต่างๆ | ส่วนที่ให้บริการประชาชนสำหรับดาวน์โหลดเอกสารแบบฟอร์มต่างๆ ของหน่วยงาน |

2. หน้าที่รับผิดชอบและการตรวจสอบข้อมูล

ตามคำสั่งโรงพยาบาลวังสามหมอ ที่ 670 / 2565 เรื่อง แต่งตั้งเจ้าหน้าที่ที่รับผิดชอบดูแลงานศูนย์ข้อมูลข่าวสารและเผยแพร่ข้อมูลบนเว็บไซต์ โดยเจ้าหน้าที่ดูแลศูนย์ข้อมูลข่าวสารมีหน้าที่รวบรวมเอกสาร และปรับปรุงเอกสารตามที่ระเบียบกฎหมายกำหนดให้ต้องมีประจำศูนย์ ให้คำแนะนำให้การเปิดเผยข้อมูลข่าวสารของราชการตามที่พระราชบัญญัติข้อมูลข่าวสารของราชการ พ.ศ.2540 กำหนดไว้ และปฏิบัติงานในด้านเปิดเผยข้อมูลข่าวสารทางราชการเป็นไปด้วยความเรียบร้อย ถูกต้อง บรรลุวัตถุประสงค์ของทางราชการ

ทั้งนี้ จึงประกาศให้รับทราบโดยทั่วกัน

ประกาศ ณ วันที่ ๑ เดือน ธันวาคม พ.ศ. ๒๕๖๕



(นายเกรียงไกร ไกยวรรณ์)

ผู้อำนวยการโรงพยาบาลวังสามหมอ